open-index/open-wikipedia-markdown huggingface dataset:
First Fleet

**First Fleet** oli 11 aluksen muodostama brittiläinen laivasto, joka lähti Portsmouthista 13. toukokuuta 1787 ja saapui Australiaan tammikuussa 1788 perustaakseen ensimmäisen pysyvän eurooppalaisen siirtokunnan Sydney Coveen. Matkan tarkoituksena oli siirtää vankeja Britannian ylikuormittuneista vankiloista ja vahvistaa Britannian läsnäoloa Tyynellämerellä, koska Amerikan siirtomaat eivät olleet enää käytettävissä.

## Laivaston kokoonpano
First Fleet koostui seuraavista aluksista:***'

* HMS Sirius
* Supply
* Alexander
* Charlotte
* Scarborough
* Prince of Wales
* Lady Penrhyn
* Friendship
* Borrowdale
* Golden Grove
* Fishburn

Laivastossa matkusti noin 1&nbsp;500 henkilöä, eri lähteiden mukaan 750–780 vankia, merijalkaväkeä, upseereita, merimiehiä ja heidän perheitään.***' Lähtijöitä oli 1&nbsp;403, joista 1&nbsp;332 saapui perille; matkalla syntyi seitsemän lasta ja 69 henkilöä kuoli tai poistui aluksilta.

## Matka
Matka kesti 250–252 päivää, joista 68 päivää kului satamissa, kuten Santa Cruzissa, Rio de Janeirossa ja Kapkaupungissa, joissa täydennettiin vesi- ja ruokavarastoja sekä otettiin mukaan eläimiä ja kasveja siirtokuntaa varten.***' Laivoilla oli haastavia olosuhteita, kuten ahtaita tiloja, kuumuutta, trooppisia myrskyjä ja sairauksia. [[Arthur Bowes Smyth]], [[Lady Penrhyn]]in kirurgi, dokumentoi matkan arkea ja havaintoja päiväkirjassaan.

== Saapuminen ja siirtokunnan perustaminen ==
Ensimmäinen laiva, Supply, saapui [[Botany Bay]]hin 18. tammikuuta 1788, mutta kuvernööri [[Arthur Phillip]] totesi alueen sopimattomaksi siirtokunnalle maaperän ja vesivarojen vuoksi.***' Laivasto siirtyi Port Jacksoniin, ja 26. tammikuuta 1788 Sydney Coveen perustettiin siirtokunta, jonka Phillip nimesi. Tämä päivä tunnetaan nykyään Australia-päivänä.

Siirtokunnan alkuvaiheessa vangit asuivat teltoissa ja osallistuivat rakentamiseen sekä valtion töihin. Kuvernööri Phillip pyrki jakamaan resursseja tasaisesti ja tuki siirtokunnan kehitystä.

## Vaikutukset alkuperäisväestöön
First Fleetin saapuminen aloitti eurooppalaisen asutuksen Australiassa ja vaikutti merkittävästi alueen alkuperäisväestöön, kuten Eora-kansaan, aiheuttaen muutoksia heidän elintapoihinsa ja maiden käyttöönsä. Tämä johti konflikteihin ja väestön vähenemiseen sairauksien ja muiden tekijöiden vuoksi. Vankien kuljetus Australiaan jatkui vuoteen 1868.

## Merkitys Australian historialle
First Fleetin retkikuntaa johti Arthur Phillip, joka toimi siirtokunnan ensimmäisenä kuvernöörinä ja hallinnoi sen alkuvaiheita. Siirtokunnan perustaminen loi pohjan Australian eurooppalaiselle kehitykselle, ja monet vapautuneet vangit jäivät osaksi yhteiskuntaa. First Fleetin saapuminen oli merkittävä tapahtuma Australian historiassa, joka vaikutti sekä siirtokunnan kehitykseen että alkuperäisväestön elämään.

## Lähteet
Thuré

**Thuré** on kunta keskisessä Ranskassa Viennen departementissa Uuden-Akvitanian alueella. Se sijaitsee noin seitsemän kilomeriä Châtellerault'n kaupungista länteen.

Saint-Pierren kirkko on säilyttänyt alkuperäiset 1100- ja 1300-luvuilla rakennetut osat, kuten kuorin, poikkilaivan, portaalin ja itäjulkisivun. Kirkon keskilaiva rakennettiin uudelleen 1400-luvulla. Saarnastuoli on veistetystä puusta ja kivestä 1700-luvulla.

Kunnan alueella on useita linnoja. Château de la Massardière kuului 1400-luvulta 1600-luvulle saakka La Touschen suvulle, joka on Châtelleraudais'n alueelta kotoisin oleva aatelissuku. Pienen kukkulan rinteelle rakennettu linna koostuu suorakaiteen muotoisesta päärakennuksesta ja kahdesta siivestä, jotka muodostavat U-kirjaimen muodon. Château de la Barbelinière on rakennettu puiston keskelle, jonne johtaa plataanikuja. Linna rakennettiin 1400-luvun lopulla, ja se restauroitiin 1900-luvulla.


Tiedosto:20090703 06 Thuré.jpg|Château de la Massardière
Tiedosto:Château de la Barbelinière.jpg|Château de la Barbelinière


## Lähteet

## Aiheesta muualla
Bethel Music

**Bethel Music** on yhdysvaltalainen levy-yhtiö ja kustantamo, joka on saanut alkunsa vuonna 2001 Bethel Churchin musiikkityössä Kaliforniassa. Vuosien aikana yhteisö on kasvanut maailmanlaajuiseksi yhtyeeksi, joka koostuu kirkkoon kuuluvista lauluntekijöistä ja muusikoista.  Bethel Musicilla on laaja ja monipuolinen diskografia, joka sisältää useita live-albumeita ja studioalbumeita, remiksejä, kokoelmia, EP-levyjä ja singlejä. Yhtye on vaikuttanut merkittävästi kristilliseen musiikkiteollisuuteen. Yhtyeen kappale *Holy Forever (Live)* oli vuonna 2025 ehdolla Grammy-palkinnon saajaksi kristillisen nykymusiikin kategoriassa.

## Diskografia
### Studioalbumit
* *[[Tides (Bethel Musicin albumi)|Tides]]* (2013)
* *[[Peace (Bethel Musicin albumi)|Peace]]* (2020)
* *[[Homecoming (Español)]]* (2021)
* *[[Peace, Vol. II]]* (2021)

### Livealbumit
* *[[Here Is Love]]* (2010)
* *[[Be Lifted High]]* (2011)
* *[[The Loft Sessions]]* (2012)
* *[[For the Sake of the World]]* (2012)
* *[[Tides Live]]* (2014)
* *[[You Make Me Brave]]* (2014)
* *[[We Will Not Be Shaken]]* (2015)
* *[[Have It All (Bethel Musicin albumi)|Have It All]]* (2016)
* *[[Starlight]]* (2017)
* ** (2018)
* *[[Victory (Bethel Musicin albumi)|Victory]]* (2019)
* *[[Bethel Music en Español]]* (2019)
* *[[Revival's in the Air]]* (2020)
* *[[Homecoming (Bethel Musicin albumi)|Homecoming]]* (2021)
* *[[Simple]]* (2022)

## Lähteet

## Aiheesta muualla
* Yhtyeen verkkosivusto
Elias Jonsson

**Elias Jonsson** (s. 1999) on norjalainen suunnistaja. MM-kilpailuissa Jonssonin paras saavutus on sprintin 16. sija Edinburghin MM-kilpailuissa 2024. EM-kilpailuissa hänen paras saavutuksensa on pitkän matkan 21. sija Morin EM-kilpailuissa 2024. Suunnistuksen maailmancupin osakilpailussa hän on parhaimmillaan sijoittunut kahdeksanneksi Oltenin sprintissä vuonna 2024. Nuorten MM-kilpailuissa hän voitti kolme maailmanmestaruutta ja saavutti lisäksi yhden hopean.

## Lähteet
8585 Purpurea

**8585 Purpurea (2025 P-L)** on suuri päävyöhykkeen asteroidi, joka kiertää ulommalla Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin .

Nimetty haikaralajin *[[Ruskohaikara|Ardea purpurea]]* mukaan.

## Lähteet
Voyage, voyage

**Voyage, voyage** [vwajaʒ vwajaʒ] on ranskalaisen laulajan Desirelessin kappale, joka julkaistiin ensimmäisen kerran singlenä vuonna 1986 ja hänen vuoden 1989 debyyttialbumillaan ''François''.

Kokonaan ranskaksi lauletusta kappaleesta tuli kansainvälinen menestys vuosien 1986 ja 1988 välillä. Se ylsi listaykköseksi yli kymmenessä Euroopan maassa.

## Lähteet
Valmet 500

**Valmet 500** oli Valtran valmistaman Valmet 565:n jälkeen syntyneen, niin sanotun *nollasarjan* Valmettien pienin malli. Tekniikaltaan ja rakenteeltaan 500-mallin Valmetit muistuttivat huomattavasti 565 Mk 2 -sarjan loppupään yksilöitä. Ulkoisista muutoksista suurimmat liittyivät punaisen värin vaihtumisesta keltaiseen ja takalokasuojien muuttuminen kotelomaisemmaksi. Tekniikaltaan muutokset liittyivät mm. rumpujarrujen muuttuminen levyiksi, käsijarru, 2 hv tehokkaampi moottori ja 15 % suurempi vetopyörästön välityssuhde. 500-sarjan ensimmäiset traktorit olivat aluksi kopittomia, mutta vuoden 1969 juhannuksen jälkeen voimaan tulleen "koppipakkolain" myötä, kopit tulivat näihinkin malleihin pakolliseksi. Valmet 500 mallin yksilöt saattavat poiketa toisistaan kopin lisäksi myös tankin täyttöaukon paikan, ohjauksen ja kytkimen osalta riippuen siitä, milloin yksilö on valmistettu ja mitä lisäosia siihen on tehtaalta haluttu.

Valmetin 00-sarjan muut traktorit olivat ulkoisesti erilaisia ja tehokkaampia traktoreita verrattuna 500 malliin. 00-sarjaan kuuluivat Valmet 700, Valmet 900 ja Valmet 1100. Nämä tunnettiin myös sen aikaisessa mainoksessa nimellä väkevä, väkevämpi ja väkevästä väkevin.

## Lähteet
Frank Zummo

**Frank Zummo** (s. 2. heinäkuuta 1978) on yhydsvaltalainen muusikko, joka tunnetaan lähinnä rumpalina yhtyeistä Street Drum Corps ja Sum 41. Hän on soittanut myös muun muassa Electric Callboyn kierturumpalina kesällä 2025.

## Diskografia
;Street Drum Corps
* *Street Drum Corps* (2006)
* *We Are Machines* (2008)
* *Big Noise* (2010)
* *Children of the Drum* (2012)

;Sum 41
* *13 Voices* (2016)
* *Order in Decline* (2019)
* *Heaven :x: Hell* (2024)

;Vieralijana
* Titus – "Wasted Youth"
* Virtual Riot & Modestep – "This Could Be Us"
* Ray Volpe – "Afterlife (I'll Dream of You)"
* Electric Callboy - “Still Waiting” (Cover)

## Lähteet

## Aiheesta muualla
Strib

**Strib** on taajama Middelfartin kunnassa Tanskassa. Taajamassa oli 5&nbsp;280 asukasta vuoden 2025 alussa.

## Väestökehitys

## Lähteet

## Aiheesta muualla
Vejlby

**Vejlby** on entinen taajama Middelfartin kunnassa Tanskassa. Taajamassa oli 203 asukasta vuoden 2024 alussa.

## Väestökehitys

## Lähteet

## Aiheesta muualla
Gelsted

**Gelsted** voi tarkoittaa seuraavia:

* Gelsted, taajama Middelfartin kunnassa Tanskassa
* Gelsted, taajama Næstvedin kunnassa Tanskassa
Port Heiden

**Port Heiden** (alutiiqiksi *Masrriq*) on kaupunki Yhdysvalloissa Alaskan osavaltiossa Alaskan niemimaalla. Vuoden 2020 väestönlaskennassa Port Heidenissä oli 100 asukasta. Se sijaitsee Lake and Peninsulan piirikunnassa. Suurin osa kaupungin asukkaista on Alaskan alkuperäisasukkaita.

Port Heidenin läheisyydessä sijaitsi vuosina 1942–1969 Yhdysvaltain maavoimien lentokenttä Fort Morrow, minkä jälkeen se muutettiin pääasiassa siviilikäyttöön. Vuosina 1981–2008 kaupungin asukkaat muuttivat useita kilometrejä rannikolta sisämaahan rannikkoeroosion takia.

## Väestö
Vuoden 2020 väestönlaskennassa Port Heidenin asukasluku oli 100. Asukkaista 79,0&nbsp;% oli alkuperäisasukkaita ja 14,0&nbsp;% valkoisia. Asukkaista 7,0&nbsp;% kuului kahteen tai useampaan rotuun. 1,0&nbsp;% oli hispaanoja tai latinoita mistä tahansa rodusta.

## Lähteet

## Aiheesta muualla
Cuckquean

**Cuckquean** viittaa naiseen, jonka kumppani on uskoton. Miespuolinen vastine on aisankannattaja. Evoluutiobiologiassa termiä käytetään naisista jotka kasvattavat lapsia jotka eivät ole biologisesti heidän omiaan. Termi on peräisen modernin Englannin alkuajoilta, noin vuodelta 1562, ja koostuu termeistä cuck (aisankannattaja) sekä quean "huonomaineinen nainen". Suomen kielessä ei ole vakiintunutta termiä cuckqueanille.

## Cuckquean fetissinä
Nainen jolla on cuckquean fetissi on tietoinen kumppaninsa uskottomuudesta, tai toivoo sitä, sekä mahdollisesti kannustaa siihen saaden itse tästä seksuaalista mielihyvää. Joidenkin aiheen harrastajien keskuudessa cuckqueanin nöyryyttäminen on osa fetissiä.

Cuckquean fetissiin kuuluu tavallisesti että mies on seksuaalisesti dominoiva, kun nainen puolestaan on alistuvassa roolissa. Ydinsuhteen nainen joissain tapauksissa ottaa osaa seksuaalisiin tapahtumiin kun hänelle annetaan siihen lupa miehen sekä toisen naisen puolesta.

Cuckquean dynamiikassa kolmatta osapuolta kutsutaan joskus yksisarvisiksi, vaikkakin termi koetaan loukkaavana.

## Lähteet
Nykøbing Mors

**Nykøbing Mors** on taajama Morsøn kunnassa Tanskassa. Taajamassa oli 8&nbsp;859 asukasta vuoden 2025 alussa.

Nykøbing Mors on Morsøn kunnan hallinnollinen keskus. Ensimmäinen maininta kaupungista on vuodelta 1299. Vuonna 1370 sinne perustettiin Dueholmin luostari. Kun Limvuonosta avautui yhteys Pohjanmerelle 1820-luvulla, Nykøbing Mors kasvoi vilkastuneen satamatoiminnan ansiosta. Samalla siitä kehittyi teollisuuskaupunki, jonka suurin yritys oli rautavalimo.

Kaupungissa ilmestyi vuoteen 2019 asti paikallislehti *[[Morsø Folkeblad]]*, joka lakkautettiin kannattamattomana. Sen sisältö liitettiin osaksi *[[Nordjyske]]*-lehteä.

## Väestökehitys

## Tunnettuja henkilöitä
* Aksel Sandemose (1899–1965), kirjailija
* Tommy Troelsen (1940–2021), jalkapalloilija ja televisiojuontaja

## Kuvia

Nykøbing Mors - statue af hest.JPG|*Drikkende Hest*, Kirketorvet
Sandemoses hus.jpg|Kirjailija Aksel Sandemosen synnyintalo
Nykøbing Mors - Hotel Pakhuset.jpg|Hotelli


## Lähteet

## Aiheesta muualla
Max Lucado

**Max Lucado** (s. 11. tammikuuta 1955, San Antonio, Texas) on yhdysvaltalainen kristillinen kirjailija, saarnaaja ja puhuja. Hän toimii pastorina Oak Hills Church -kirkossa San Antoniossa, Texasissa. *Newsmax* nimesi Lucadon 100 vaikuttavimman evankelisen joukkoon Yhdysvalloissa vuonna 2017.

Lucado on kirjoittanut lähes 100 kirjaa, joita on painettu yli 80 miljoonaa kappaletta ympäri maailmaa. Hänen teoksensa, joihin kuuluu inspiroivia ja kristillisiä aiheita käsitteleviä kirjoja, ovat tuoneet hänelle useita palkintoja, kuten kolme kertaa Gold Medallion Christian Book of the Year -palkinnon. Hänen vaikutusvaltansa on huomioitu *[[Christianity Today]]*-, *[[Valitut Palat]]*- ja *[[The New York Times]]* -lehdissä.

Max Lucadoa on kutsuttu ”Amerikan pastoriksi” ja ”Amerikan parhaaksi saarnaajaksi”. Kirjoittamisen lisäksi hän on ollut aktiivinen lähetystyössä, muun muassa Brasiliassa ennen paluutaan Yhdysvaltoihin. Lucado on naimisissa Denalyn Lucadon kanssa, ja heillä on kolme aikuista tytärtä.

## Lähteet
Dueholmin luostari

**Dueholmin luostari** () on Nykøbing Morsissa Jyllannin pohjoisosassa Tanskassa sijaitseva entinen johanniittiluostari, joka perustettiin 1370-luvulla. Uskonpuhdistuksen jälkeen se siirtyi valtiolle, joka myi sen vuonna 1664 yksityisomistukseen. Nykyisin 1400-luvun lopulta peräisin oleva luostarin päärakennus kuuluu Morsin museolle.
## Lähteet

## Aiheesta muualla

* Museum Mors
Aalborgin teatteri

**Aalborgin teatteri** on Tanskan Aalborgissa sijaitseva teatteri, joka on perustettu vuonna 1878. Teatterin kolmella näyttämöllä on yhteensä noin 600 katsojapaikkaa.
## Lähteet

## Aiheesta muualla

* Teatterin verkkosivut
8586 Epops

**8586 Epops (2563 P-L)** on suuri päävyöhykkeen asteroidi, joka kiertää ulommalla Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin .

Asteroidi on nimetty Harjalintu (*Upupa epops*) -lajin mukaan.

## Lähteet
Russell Moore

**Russell D. Moore** (s. 9. lokakuuta 1971) on yhdysvaltalainen eetikko ja baptistisaarnaaja sekä *[[Christianity Today]]* -lehden päätoimittaja. Moore johtaa myös lehden Public Theology Project -hanketta ja isännöi *The Russell Moore Show* -podcastia. Eettisen ja uskonnonvapauden komission puheenjohtajana Moore vastasi vuosina 2013–2021 eteläisen baptistikonvention julkisesta politiikasta. Moore tuli tunnetuksi ennen vuoden 2016 presidentinvaaleja, kun hän kieltäytyi tukemasta Donald Trumpia ja kannusti kristittyjä äänestämään kolmannen puolueen ehdokasta.

Moorella on kandidaatin tutkinto politiikasta ja historiasta, maisterin tutkinto raamatuntutkimuksesta ja tohtorin tutkinto systemaattisesta teologiasta. Moore asuu Nashvillessä vaimonsa ja viiden poikansa kanssa ja toimii pastorina Immanuel Churchissa.

*[[Newsmax]]* nimesi Mooren 100 vaikuttavimman evankelisen joukkoon Yhdysvalloissa vuonna 2017.

## Lähteet
Morten Kirkskov

**Morten Kirkskov** (s. 1963) on tanskalainen näyttelijä, ohjaaja ja näytelmäkirjailija. Vuonna 2010 hän julkaisi esikoisromaaninsa *Kapgang*. Kirkskov johti Aalborgin teatteria vuosina 2011–2015.
## Lähteet

## Aiheesta muualla
Burnham

**Burnham** on seuraavien henkilöiden sukunimi:

* Daniel Burnham (1846–1912), yhdysvaltalainen arkkitehti
* Forbes Burnham (1923–1985), Guyanan presidentti 1980–1985
* Kevin Burnham (1956–2020), yhdysvaltalainen kilpapurjehtija ja olympiavoittaja
* Robert ”Bo” Burnham (1990-) yhdysvaltalainen koomikko
* Sherburne Wesley Burnham (1838–1921), yhdysvaltalainen amatööritähtitieteilijä

## Muita
* 834 Burnhamia, päävyöhykkeen asteroidi
Erling Mandelmann

**Erling Hummelmose Mandelmann** (18. marraskuuta 1935 – 14. tammikuuta 2018) oli tanskalainen valokuvaaja. Hän opiskeli valokuvauskoulussa Veveyssä ja asui Sveitsissä, missä hän otti muotokuvia ja maisemakuvia sekä työskenteli lehtikuvaajana. Mandelmannin valokuva-arkisto kuuluu Lausannen historiallisen museon kokoelmiin.
## Kuvia

Georges Simenon (1963) by Erling Mandelmann.jpg|Georges Simenon (1963)
Marcel Marceau (1963) by Erling Mandelmann.jpg|Marcel Marceau (1963)
Niki de Saint Phalle (1964) by Erling Mandelmann.jpg|Niki de Saint Phalle (1964)
Charlie Chaplin (1965) by Erling Mandelmann.jpg|Charles Chaplin (1965)
Sylvie Vartan (1966) by Erling Mandelmann.jpg|Sylvie Vartan (1966)
Audrey Hepburn and Andrea Dotti by Erling Mandelmann - 2.jpg|Andrea Dotti ja Audrey Hepburn (1967)
Leopold Sedar Senghor (1987) by Erling Mandelmann - Crop.jpg|Léopold Sédar Senghor (1987)
Hugo Pratt (1989) by Erling Mandelmann - 2.jpg|Hugo Pratt (1989)
Peyo (1990) by Erling Mandelmann.jpg|Peyo (1990)


## Lähteet

## Aiheesta muualla
Bo Burnham

**Robert ”Bo” Pickering Burnham** (s. 21. elokuuta 1990) on yhdysvaltalainen näyttelijä ja koomikko.

Burnham avasi vuonna 2006 YouTube-kanavan, johon hän latasi komediamusiikkia, joka sisälsi tabuja ja sanaleikkiä. Videot menivät viraaliksi nopeasti. Burnham teki pian sen jälkeen albumeita, kuten *[[Bo fo Sho|Bo fo Sho (2008)]]* ja *[[Bo Burnham (albumi)|Bo Burnham (2009)]]*. 

Elokuussa 2025 Burnhamilla on noin 3,8 miljoonaa tilaajaa ja yli miljardi katselukertaa YouTubessa.

## Lähteet
Guyanan kansalliskokous

**Guyanan kansalliskokous** () on Guyanan yksikamarinen parlamentti. Se koostuu 65 edustajasta, jotka valitaan viiden vuoden välein. Lisäksi kansalliskokoukseen voi kuulua enintään seitsemän jäsentä *ex officio*, heidän joukossaan puhemies ja ministereitä.

Virallisesti Guyanan parlamentti koostuu kansalliskokouksesta ja maan presidentistä.
## Vaalitapa
Vaaleissa käytetään suhteellista listavaalia. Paikoista 40 täytetään puolueiden valtakunnallisen kannatuksen mukaan ja 25 kymmenestä vaalipiiristä. Jokaisella puolueella on presidenttiehdokas, ja suurimman puolueen ehdokas valitaan virkaan. Vähintään kolmasosan kunkin puolueen ehdokkaista on oltava naisia, ja puolueiden on asetettava naisehdokkaita vähintään 80 % vaalipiireistä. Äänioikeus- ja ehdolleasettumisikäraja on 18 vuotta. Äänestyspakkoa ei ole.

Viimeisimmissä, syyskuussa 2025 järjestetyissä vaaleissa suurimpana puolueena säilyi intialaistaustaisten Kansan edistyspuolue (PPP), jonka ehdokas Mohamed Irfaan Ali valittiin uudelleen presidentiksi. Äänestysprosentti oli 58,4.

## Työskentely
Säännöllisiä istuntoja järjestetään lokakuusta elokuuhun. Vuonna 2022 kansalliskokous kokoontui 18 kertaa. Pysyviä valiokuntia on 15.

Kansalliskokouksen säätämät lait menevät presidentin vahvistettaviksi. Mikäli tämä kieltäytyy, laki palautuu kansalliskokoukseen, joka voi saattaa sen voimaan ilman presidentin vahvistusta.

Guyanan hallituksen on nautittava kansalliskokouksen luottamusta.
## Lähteet

## Aiheesta muualla

* Kansalliskokouksen verkkosivut
Reinhold Bocklet

**Reinhold Bocklet** (5. huhtikuuta 1943 – 23. elokuuta 2025) oli saksalainen poliitikko, joka edusti Baijerin kristillissosiaalista unionia.

## Elämä ja ura
Bocklet syntyi Schongaussa, Gau Münchenissä-Ylä-Baijerissa 5. huhtikuuta 1943. Hän toimi Baijerin osavaltion parlamentin varapresidenttinä vuodesta 2009. Hän kuoli 23. elokuuta 2025 82-vuotiaana.

## Lähteet
Pertti Puumalainen

**Pertti Olavi Puumalainen** (11. joulukuuta 1944 Mikkeli – 22. toukokuuta 2003 Savonlinna) oli suomalainen kolminkertainen tohtori, keksijä, yritysjohtaja ja professori.

Puumalainen syntyi ylikonduktööri Martti Puumalaisen ja modisti Tyyne Räisäsen perheeseen. Hänen puolisonsa oli opettaja Arja Puumalainen. Pertti Puumalainen tuli ylioppilaaksi Mäntyharjun yhteiskoulusta 1966 ja valmistui Helsingin yliopistosta filosofian maisteriksi 1970. Kuopion yliopistossa hän suoritti filosofian lisensiaatin tutkinnon 1974 ja ja väitteli siellä filosofian tohtoriksi 1975. Tekniikan tohtoriksi hän väitteli Lappeenrannan teknillisessä korkeakoulussa 1993 ja kauppatieteen tohtoriksi Helsingin kauppakorkeakoulussa 1998.

Puumalainen oli Jyväskylän yliopistossa fysiikan assistentti ja laboratorioinsinööri 1971–1973 ja Kuopion yliopistossa fysiikan vt. apulaisprofessori 1973–1978 ja apulaisprofessori 1978–1995. Jyväskylän yliopiston teknologian professorina hän toimi 1995–1998 ja oli sitten Super Paper -yhtiön teknologiajohtaja. Puumalainen teki useita puun käsittelyyn, paperin valmistukseen ja automaatioon liittyviä keksintöjä, sai niille patentteja ja kehitti perustamissaan yhtiössä niiden pohjalta teollisia sovelluksia.

## Lähteet
Koffin torni

**Koffin torni** on Helsingissä Sinebrychoffinpuistossa sijaitseva torni, jonka omistaa Helsingin kaupunki. Se on kahdeksankulmainen ja tiilirakenteinen, ja se edustaa romanttista tiiliarkkitehtuuria.

Kaupunginosayhdistys Eteläiset kaupunginosat ry haki vuonna 1975 tornille suojelua mutta Uudenmaan lääninhallitus hylkäsi hakemuksen, koska ei pitänyt sitä "kulttuurihistoriallisesti erittäin huomattavana". Torni on kuitenkin suojeltu myöhemmin asemakaavassa.

Asemakaavan tietojen mukaan torni rakennettiin vuonna 1865. Se rakennettiin Nikolai Sinebrychoffin perustamaan puistoon, joka oli tämän panimon ja talon yhteydessä. Torni oli aikoinaan osa Siperia-nimistä varastorakennusta. Joidenkin tietojen mukaan torni olisi kuulunut Oolannin sodan aikana, noin vuonna 1850, Helsingin optiseen merkinantoketjuun, ja vihollisen lähestyessä torniin sytytettiin valo.

Monet puiston rakennuksista purettiin 1967, kun Mallaskadun tunnelia rakennettiin. Torni jäi pystyyn, ja alueen asukkaat estivät sen viereen suunniteltujen asuintalojen rakentamisen. Torni on ollut 2000-luvun alussa päiväkodin varastona.

## Lähteet

## Aiheesta muualla
Raimo Karsikas

**Raimo Antero Karsikas** (4. marraskuuta 1943 Kuolemajärvi – 9. elokuuta 2025 Turku) oli suomalainen keskimatkojen juoksija, jonka urheilu-ura ajoittui 1960-luvun puolivälistä aina 1980-luvun lopulle. Kahden 1960-luvun keskimatkojen SM-mitalin lisäksi hän oli mukana 4&nbsp;×&nbsp;400, 4&nbsp;×&nbsp;800 ja 4&nbsp;×&nbsp;1&nbsp;500 metrin viestijoukkueissa sekä mastojuoksun joukkuekilpailuissa, jotka voittivat 10 SM-kultaa 1970-luvulla.

## Saavutukset

*800 metrin juoksu:
**SM-hopea: 1969
**SM-pronssi: 1968

*Maastojuoksu, lyhyt matka:
** SM-pronssi: 1968

*SM-viestit:
** 4 × 400 m:
***SM-kulta: 1977 Paimion Urheilijoiden joukkueessa

** 4 × 800 m:
*** Kolme SM-kultaa: 1970, 1971 ja 1976 Paimion Urheilijoiden joukkueessa
***Seitsemän SM-hopeaa: 1968, 1969, 1972, 1975 ja 1977 Paimion Urheilijoiden joukkueessa sekä 1979 Turun Urheiluliiton joukkueessa ja 1983 Raision Kuulan joukkueessa
***Kaksi SM-pronssia: 1974 Paimion Urheilijoiden joukkueessa ja 1978 Turun Urheiluliiton joukkueessa

** 4 × 1 500 m:
*** Neljä SM-kultaa: 1969 ja 1970 Paimion Urheilijoiden joukkueessa sekä 1979 ja 1980 Turun Urheiluliiton joukkueessa
***Neljä SM-hopeaa: 1968 ja 1971 Paimion Urheilijoiden joukkueessa sekä 1978 Turun Urheiluliiton joukkueessa ja 1985 Raision Kuulan joukkueessa

** Maastojuoksun lyhyen matkan joukkuekilpailu:
*** Kaksi SM-kultaa: 1978 ja 1979 Turun Urheiluliiton joukkueessa
*** SM-hopea 1980 Turun Urheiluliiton joukkueessa
*** Kaksi SM-pronssia:  1969 Paimion Urheilijoiden joukkueessa sekä  1982 Turun Urheiluliiton joukkueessa

## Lähteet
Kempeleen sosiaali- ja terveyskeskus

**Kempeleen sosiaali- ja terveyskeskus** on Kempeleen keskustassa sijaitseva Pohjois-Pohjanmaan hyvinvointialueen eli Pohteen ylläpitämä sosiaali- ja terveyskeskus. 

Rakennuksessa toimii kempeleläisille ja valinnanvapauksen nojalla Kempeleen sosiaali- ja terveyskeskuksen hoitopaikaksi valinneille ulkopaikkakuntalaisille terveys- ja sosiaalipalvelut. Sieltä löytyvät perinteiset lääkäri- ja hoitajavastaanotot, lasten- ja äitiysneuvola, Kempeleen päähammashoitola (Kempeleen toinen hammashoitola Ylikylän hammashoitola toimii Ylikylän koulun yhteydessä), NordLabin laboratorio, röntgen sekä terveyskeskussairaala.

## Kempeleen terveyskeskuksen historiaa
Toisen maailmansodan jälkeen Kempeleen, Hailuodon sekä silloiset Oulujoen ja Oulunsalon kunnat perustivat yhteisen kunnanlääkärin viran. Vuonna 1946 Kempeleen silloisen kunnantalon lisärakennuksessa aloitettiin äitiys- ja lastenneuvola. Vuonna 1948 valmistui Kempeleeseen ensimmäinen terveystalo. Samana vuonna kunnan koululaisille aloitettiin hammashoito.

Vuonna 1963 Kempele, Oulunsalo ja Hailuoto perustivat uuden yhteisen kunnanlääkäripiirin. Lääkärin vastaanottotilat olivat tuolloin Oulussa. Vuonna 1972 Kempeleessä aloitti toimintansa ensimmäinen terveyskeskuslääkäri, toisen lääkärin toimiessa edelleen Oulussa. Vuonna 1974 Kempeleen, Oulunsalon ja Hailuodon kunta perustivat uuden yhteisen Vihiluodon kansanterveystyön kuntayhtymän.

## Terveyskeskusrakennus
Nykyinen Kempeleen terveyskeskusrakennus valmistui vuosien 1988–1989 aikana. Se valmistuessaan toimi Vihiluodon kansanterveystyön kuntayhtymän pääterveysasemana. Ennen rakennuksen valmistumista aiempi terveyskeskus sijaitsi Kempeleen silloisen kunnantalon läheisyydessä Asematiellä. Kiinteistö siirtyi Kempeleen kunnan omaksi terveyskeskukseksi vuonna 1993. 

Kempeleen asukasmäärän lisääntymisen, muuttuneiden asiakastarpeiden ja hoitokäytäntöjen myötä kiinteistö oli pitkään ahdas ja epäkäytännöllinen. Vuonna 2015 terveyskeskuksen yhteyteen valmistui uudisrakennus. Siihen rakennettiin muun muassa uusi terveyskeskussairaala sekä kuntoutuksen ja tekniikan tilat. Seuraavana vuonna aloitettiin alkuperäisen rakennuksen peruskorjaus, jossa saneeraus tehtiin kahdessa eri vaiheessa ja sinne sijoitettiin nykyiset lääkäri- ja hoitajavastaanotot, neuvola, hammashoitola, laboratorio ja röntgen. 

Rakennuksen laajennukseen ja peruskorjaukseen varattiin 14 miljoonaa euroa, joka toteutettiin niin sanotulla allianssimallilla, jossa kunta, suunnittelijat kuin urakoitsijatkin toimivat yhdessä suunnitteluvaiheesta lähtien. Remontti kokonaisuudessaan valmistui niin, että kaikki peruskorjatut ja uudet tilat olivat käytössä vuoden 2018 alussa.

## Lähteet
* 
* 

### Viitteet
Bryce Dessner

**Bryce Dessner** (s. Ohio) on yhdysvaltalainen kitaristi. Hän on opiskellut klassista kitaransoittoa Yalen yliopistossa. Hänen kaksoisveljensä on Aaron Dessner, jonka yhtyeessä The National hän on ollut mukana vuodesta 2001 kitaristi-kosketinsoittajana, sovittajana ja myös säveltäjänä, ja hän on soittanut nykymusiikin kitaristina. Hän on säveltänyt kamari- ja orkesterimusiikkia tilausteoksina useille yhdysvaltalaisille orkestereille.

Dessner on vieraillut Suomessa Tuusulanjärven Meidän festivaalilla 2015 ja Musica nova -festivaalilla 2019. Hän vierailee 2025 Helsingin juhlaviikoilla.

Dressner ja Pekka Kuusisto kuuluivat Esa-Pekka Salosen taiteellisiin partnereihin tämän kaudella San Francisco Symphonyn musiikillisena johtajana. Hän on säveltänyt muun muassa viulukonserton ja tehnyt sovituksia Taylot Swiftille. Hän säveltää sellokonserttoa Anastasia Kobekinalle ja oopperaa Baseliin.

Dessnerin mukaan parhaillaan tauolla oleva The National aloittaa jälleen esiintymiset vuonna 2026.

## Lähteet
Puikkosukasuu

**Puikkosukasuu** (*Diplophos taenia*) on sukasuihin kuuluva kalalaji. Lajia tavataan syvistä vesistä kaikista lämpimistä valtameristä.

## Koko ja ulkonäkö
Puikkosukasuu kasvaa useimmiten noin 20 cm pitkäksi, mutta voi suurimillaan saavuttaa noin 27 cm:n pituuden. Ruumiinrakenteeltaan laji on hyvni pitkänomainen ja hoikka, lähes ankeriasmainen. Pää ja suu ovat kookkaat ja suussa on sekä lyhyitä että pitkiä hampaita. Kalan peräevä on pitkä. Puikkosukasuu on selästään ruskehtavan musta ja kyljistään hopeanharmaa. Kyljessä on rivi valoelimiä.

## Levinneisyys ja elintavat
Puikkosukasuuta tavataan niin Atlantista, Intian valtamerestä kuin Tyynestämerestäkin. Useimmiten sitä tavataan alueella, jota rajaavat leveyspiirit ovat 40°N ja 30°S. Laji elää 300–1&nbsp;500 metrin syvyydessä on merenalaisten vuorien läheisyydessä. Nuoret kalat elävät täysikasvuisia kaloja matalammissa vesissä ja lisäksi puikkosukasuu liikkuu öisin ravinnon perässä lähempänä pintaa kuin päivisin. Puikkosukasuu syö pieniä äyriäisiä.

## Lähteet
Jevon Holland

**Jevon Holland** (s. 3. maaliskuuta 2000 Coquitlam, Brittiläinen Kolumbia, Kanada) on kanadalais-yhdysvaltalainen amerikkalaisen jalkapallon pelaaja. Hänen pelipaikkansa on takapuolustaja. Holland edustaa NFL-joukkue New York Giantsia. Ennen NFL-uraansa hän edusti Oregonin yliopiston joukkuetta. Miami Dolphins varasi hänet toisella kierroksella . Heinäkuussa 2021 Holland teki sopimuksen Dolphinsin kanssa. Maaliskuussa 2025 Holland teki Giantsin kanssa kolmivuotisen ja yhteensä 45,3 miljoonan dollarin arvoisen sopimuksen. Sopimuksen arvosta 30,3 miljoonan dollarin arvoinen osuus on taattua rahaa. Holland on pelannut 60 NFL:n runkosarjan ottelua. Näissä otteluissa hänellä on yhteensä 301 taklausta, viisi syötönkatkoa, yksi syötönkatkon palautuksella tehty touchdown, 25 puolustettua heittoa, viisi pelinrakentajan säkitystä, viisi aiheutettua rähmäystä, neljä rähmäyksen palautusta ja kymmenen iskua pelinrakentajaan. Holland on pelannut yhden  ottelun. Tässä otteluissa hänellä oli yhteensä kymmenen taklausta, yksi syötönkatko ja kaksi puolustettua heittoa. Uran tilastot päivitetty kauden 2024 jälkeen.

## Lähteet
Lauri Korpisen katu 9

**Lauri Korpisen katu 9** on Vantaa Jokiniemessä Tikkurilan rautatieaseman itäpuolella sijaitseva noin 16&nbsp;000 kerrosneliön kokoinen toimistorakennus, joka valmistui marraskuussa 2024.
 
Rakennuksen päävuokralainen on Valmet, jonka vuokrapinta-ala on noin 13&nbsp;000 kerrosneliömetriä, ja jolla on toimipisteessä noin 800 työntekijää. Lisäksi rakennuksessa toimii noin 500 Vantaan kaupunkiympäristön työntekijää. Lidl-myymälä avattiin kiinteistöön joulukuussa 2024.

Toimistorakennus rakennettiin tyhjälle tontille, jolle aiemmin kaavailtiin Tikkurilan terveys- ja perhekeskusta. Rakennustyöt alkoivat kesällä 2022, ja urakoitsijana toimi Fira, jolle rakennus oli yrityksen kaikkien aikojen suurin hanke. 

## Lähteet

## Aiheesta muualla
Petersburg (Alaska)

**Petersburg** on väestönlaskennallinen asuinpaikka Yhdysvalloissa Alaskan osavaltion kaakkoisosassa. Vuoden 2020 väestönlaskennassa Petersburgissa oli 3&nbsp;043 asukasta. Se toimii Petersburgin piirikunnan hallintokeskuksena. Ennen Petersburgin piirikunnan luomista vuonna 2013 Petersburg oli oma kaupunkinsa.

Petersburgin perusti norjalainen uudisasukas Peter Buschmann, ja norjalainen kulttuuri näkyy nykyäänkin Petersburgissa. Petersburgissa järjestetään joka toukokuu Little Norway -festivaali.

## Väestö
Vuoden 2020 väestönlaskennassa Petersburgin asukasluku oli 3&nbsp;043. Asukkaista 71,8&nbsp;% oli valkoisia, 7,5&nbsp;% Alaskan alkuperäisasukkaita tai intiaaneja, 3,8&nbsp;% aasialaisia, 1,5&nbsp;% mustia ja 0,4&nbsp;% Havaijin tai muiden Tyynenmeren saarten alkuperäisasukkaita. Asukkaista 1,6&nbsp;% kuului johonkin muuhun rotuun ja 13,4&nbsp;% kuului kahteen tai useampaan rotuun. 5,0&nbsp;% oli hispaanoja tai latinoita mistä tahansa rodusta. 17,4&nbsp;% asukkaista puhui kotonaan jotain muuta kieltä kuin englantia ja 14,7&nbsp;% oli syntynyt ulkomailla.

## Lähteet

## Aiheesta muualla
Vantaan pääpoliisiasema

**Vantaan pääpoliisiasema** on Itä-Uudenmaan poliisilaitoksen toimipiste Vantaan Jokiniemessä Keskusrikospoliisin toimitalon eteläpuolella. Noin 20&nbsp;000 neliömetrin kokoisella pääpoliisiasemalla sijaitsevat kaikki Vantaan poliisin palvelut, kuten rikosilmoitusten vastaanotto, lupapalvelut ja löytötavarat.

Pääpoliisiaseman rakentaminen alkoi vuonna 2022, ja se valmistui keväällä 2024 sekä sen yhteyteen rakennettu poliisivankila syyskuussa 2024. Rakennuksen suunnitteli arkkitehtitoimisto Lahdelma & Mahlamäki ja rakensi SRV. Hankkeen kustannusarvio oli noin 90 miljoonaa euroa. Tontti oli aiemmin rakentamaton, ja poliisiaseman julkisivut sovitettiin osaksi Keskusrikospoliisin ja Säteilyturvakeskuksen rakennusten muodostamaa kokonaisuutta Jokiniemenkadulla.
 

## Vanha poliisiasema

Vanha pääpoliisiasema sijaitsi Kielotiellä Tikkurilassa, kunnes sen toiminnot siirrettiin väistötiloihin toimistokeskus Dixiin vuonna 2018 sekä Helsinki-Vantaan lentoasemalle vuonna 2020. Toiminnot siirrettiin uudelle pääpoliisiasemalle vuoden 2024 aikana.

## Lähteet
 

## Aiheesta muualla
9902 Kirkpatrick

**9902 Kirkpatrick (1997 NY)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

Nimetty yhdysvaltalaisen muusikon Ralph Kirkpatrickin (1911-1984) mukaan.

## Lähteet
Gioia Tauro

**Gioia Tauro** on kaupunki Calabriassa Italiassa. Se sijaitsee Reggio Calabrian metropolikaupungin pohjoisosassa noin 41 kilometriä Reggio di Calabriasta koilliseen. Gioia Tauron paikalla oli arkaaisella kaudella Metauros-niminen kaupunkivaltio.

## Maantiede
Gioia Tauro sijaitsee tasankomaalla manner-Italian eteläisimmässä osassa ja se rajoittuu lännessä Tyrrhenanmereen. Kaupunki kuuluu maanjäristysten osalta vyöhykkeeseen 1, eli korkeimman riskin vyöhykkeeseen (zona 1).

## Historia
Metaurosin aikana Gioia Tauro oli vilkas käsityöläisyyden ja kulttuurin keskus. Yhteyksiä Roomaan on ollut kolmannelta vuosisadalta eaa. Vuonna 568 langobardit tuhosivat kaupungin ja sen asukkaat pakenivat tasangolle. Keskiaikana kaupungin omistajat vaihtuivat, se oli jonkin aikaa muun muassa Ruggiero di Laurian hallussa. Merirosvot hyökkäsivät kaupunkiin uuden ajan alussa, vuonna 1535. Maaliskuussa 1574 kaupunki joutui Grimaldin suvulle, joka piti sitä läänityksenään aina vuoteen 1806.

Italian kuningaskunta syntyi 17. maaliskuuta 1861 ja kaksi vuotta myöhemmin kaupunki sai nimen Gioja Tauro, jossa uutta oli loppuosa ”Tauro”. Italian yhdistymisen jälkeen kaupunki teollistui ja se sai rautatieyhteyden 1887. Toisen maailmansodan aikana kaupunkia pommitettiin kolmesti. 1950-luvulla Gioia Tauron talous tehtaineen kukoisti merenkulun ansiosta. 25. heinäkuuta 1991 avattiin satama, joka toimii pääasiassa konttiterminaalina.

Gioia Tauron historialliseen arkkitehtuuriin kuuluu esimerkiksi Chiesa di Sant'Ippolito Martire (Duomo di Gioia Tauro). Kirkosta on varhaisin maininta vuodelta 1507. Kyse on paavi Julius II:n bullasta. Useat maanjäristykset vaurioittivat kirkkoa ajan saatossa ja tuhosivat sen joko kokonaan tai osittain. Nykyinen kirkko on vihitty 10. kesäkuuta 1933.

## Talous
Gioia Tauron yrityksiin lukeutuu mehuja ja mehutiivisteitä valmistava Gioia Succhi, joka perustettiin 1991. Kaupungin satama tarjoaa sille oivat vientimahdollisuudet. Gioia Tauron satama (Porto di Gioia Tauro) on kaiken kaikkiaan tärkeä kaupungille, sillä se on Italian vilkkain konttisatama. Gioia Tauron maantieliikennettä palvelevat Autostrada 2 (”Autostrada del Mediterraneo”) ja Strada statale 18 Tirrena Inferiore.

## Lähteet
Richard Land

**Richard Land** (s. 1946) on yhdysvaltalainen evankelinen johtaja, joka tunnetaan parhaiten pitkästä toimikaudestaan eteläisen baptistikonvention politiikan osaston Ethics & Religious Liberty Commissionin (ERLC) puheenjohtajana vuosina 1988–2013.

Landilla oli keskeinen rooli kirkkokunnan johdon siirtymisessä konservatiivisempaan teologiseen ja poliittiseen linjaan, ja hän otti usein kantaa kiistanalaisiin sosiaalisiin ja eettisiin kysymyksiin, kuten aborttiin, uskonnonvapauteen ja rotusuhteisiin. Land juonsi myös vuosina 2002–2012 valtakunnallisesti lähetettyä radio-ohjelmaa ”Richard Land Live!” ja on toiminut *[[The Christian Post]]*-lehden päätoimittajana sekä vuosina 2013–2021 Southern Evangelical Seminaryn johtajana.

*Newsmax* nimesi Landin 100 vaikuttavimman evankelisen joukkoon Yhdysvalloissa vuonna 2017.

## Lähteet
Purnujärvi (Rovaniemi, pohjoinen)

**Purnujärvi** on keskimäärin matala korpijärvi Lapissa. Sen pinta-ala on 1,99 neliökilometriä. Järven länsiosa sijaitsee Rovaniemellä ja itäosa Kemijärvellä. Etäisyys Rovaniemen keskustasta on 50 kilometriä itäkoilliseen ja Kemijärven keskustasta 33 kilometriä länteen. Purnujärvi sijaitsee Rovajärven ampuma-alueella ja se on pohjoisempi Rovaniemen kahdesta Purnujärvestä.

## Maantiede
Purnujärven ulottuvuus kaakosta luoteeseen on noin 2,8 kilometriä. Järven lahdet ja niemet ovat vailla karttanimiä. Noin puolen kilometrin levyinen kannas erottaa Purnujärveä sen itäpuolisesta Rikkijärvestä, jonka korkeustaso on kutakuinkin sama. Noin kahdeksan yhdeksäsosaa Purnujärvestä on enintään neljä metriä syvä ja vesitilavuudesta yli 95 prosenttia on enintään neljän metrin syvyydessä. Vain noin 14 promillea järven alasta on vähintään kuusi metriä syvä. Syvin piste, noin 10,5 metriä, sijaitsee järven luoteisosassa.

Purnujärven saariluku on neljä. Kolme saarta on yli aarin mutta alle hehtaarin laajuisia. Selkeästi laajin saari on lähes neljähehtaarinen Purnunsaari, joka sijaitsee järven pohjoispuoliskolla. Saarten yhteenlaskettu pinta-ala on noin 4,5 hehtaaria. Purnujärven rannat ovat autioita. Maasto ei kohoa ylängöksi aivan Purnujärven välittömässä läheisyydessä. Järven luoteispuolella sijaitsevan Kypärävaaran laki on yli 280 metriä merenpinnan yläpuolella. Länsipuolella kohoaa Kypärä-Hirvasselkä, jonka laki on lähes yhtä korkealla.

Purnujärvi saa vettä Majavajärveltä (190,9 metriä merenpinnan yläpuolella), joka sijaitsee noin 3,8 kilometriä koilliseen. Vesi virtaa Majavajokea pitkin. Rikkijärveltä laskee Rikkioja luoteeseen. Majavajoki ja Rikkioja laskevat ensin Kypärälampeen Purnujärven pohjoispuolella. Lännestä virtaa Kypäräoja Kypärä-Hirvasjärveltä (195,5 metriä mpy) Kypärä-Hirvasselän pohjoispuolitse. Purnujärvi kääntyy alavirtaan lounaassa, josta sen vesi virtaa Purnunsalmea etelään Keskijärveen.

Purnujärven vesitilavuus on 5&nbsp;005&nbsp;000 kuutiometriä. Järven ekologinen tila on erinomainen.

Purnujärvi (65.794.1.001) kuuluu Purnujärven alueeseen (65.794), joka on kolmannen jakovaiheen vesistö Kemijoen vesistössä (65). Toinen jakovaihe on Vianjoen valuma-alue (65.79) ja ensimmäinen jakovaihe on Raudanjoen valuma-alue (65.7). Purnujärvi on laajin Purnujärven alueen 51 järvestä. Toiseksi laajin on noin 1,2-neliökilometrinen Rovajärvi. Kolmanneksi laajin on noin 77-hehtaarinen Majavalampi.

## Lähteet
Maxima (tietokoneohjelma)

**Maxima** on symboliseen laskentaan tarkoitettu matematiikkaohjelmisto (tietokonealgebrajärjestelmä, CAS). Ohjelma on julkaistu avoimena lähdekoodina ja se on saatavilla useille käyttöjärjestelmille.

## Historia
Ohjelma on kehittynyt ohjelmasta Macsyma, joka on kehitetty 1960-luvulla Massachusetts Institute of Technologyssa (MIT). Maximan ylläpitäjä oli vuoteen 2001 saakka William Schelter, joka sai luvan julkaista lähdekoodit GNU General Public License (GPL) lisenssillä vuonna 1998.

## Lähteet

## Kirjallisuutta
* 

## Aiheesta muualla
* Maxima by Example
Senillé-Saint-Sauveur

**Senillé-Saint-Sauveur** on kunta keskisessä Ranskassa Viennen departementissa Uuden-Akvitanian alueella. Se sijaitsee noin seitsemän kilomeriä Châtellerault'n kaupungista itään.

Senillé-Saint-Sauveurin kunta muodostettiin 1. tammikuuta 2016, jolloin kaksi kuntaa, Saint-Sauveur ja Senillé, yhdistyivat.

Saint-Andrén kirkko Senillén kylässä mainitaan ensimmäisen kerran 1000-luvulla, ja se oli tuolloin omistettu Saint Aubinille. Kirkon nimi muuttui 1500- tai 1600-luvulla, kun se omistettiin Saint Andrélle. Alkuperäistä rakennusta laajennettiin 1400-luvulla. Kaksi 1800-luvulla tehtyä suurta remonttia muuttivat kirkkoa perusteellisesti, ja kirkossa on säilynyt vain vähän keskiaikaisen kirkon osia.

Saint-Sauveurin kylän yläpuolella sijaitseva Saint-Sauveurin ja Saint-Antoinen kirkko oli osa Commanderie de la Foucaudière –komtuuria, jonka Antoniitat perustivat vuonna 1366. Satavuotisen sodan aikana tuhoutunut kirkko korjattiin 1300-luvun lopulla. Kirkko sai paljon lahjoituksia, ja se kunnostettiin goottilaiseen tyyliin 1400-luvun lopulla. Kirkko paloi maan tasalle vuonna 1567 uskonsotien aikana, ja se restauroitiin 1600-luvun alussa. Antoniittojen ritarikunta oli hiipumassa, ja se liitettiin Maltan ritarikuntaan vuonna 1776. Vallankumouksen aikana kirkko myytiin kansallisomaisuudeksi. Tämän jälkeen kunta hankki kirkon itselleen, ja siitä tehtiin seurakuntakirkko.


Tiedosto:Église Saint-André de Senillé le 17 juillet 2017 - 04.jpg|Saint-Andrén kirkko.
Tiedosto:Saint-Sauveur_Eglise.jpg|Saint-Sauveurin ja Saint-Antoinen kirkko.


## Lähteet

## Aiheesta muualla
Yleisurheilun sisäratojen Suomen-mestaruuskilpailut 1967

**Yleisurheilun sisäratojen Suomen-mestaruuskilpailut 1967** järjestettiin Espoossa 26. – 27. helmikuuta 1967.

## Mitalistit
### Miehet

### Naiset

## Lähteet
*
*
Coussay-les-Bois

**Coussay-les-Bois** on kunta keskisessä Ranskassa Viennen departementissa Uuden-Akvitanian alueella. Se sijaitsee noin 16 kilomeriä Châtellerault'n kaupungista itään.

## Historia
Kylän alkuperä on luultavasti keskiaikainen. Varhaisin kirjallinen maininta kaupungista on vuodelta 1099. Coussay-les-Bois oli jaettu luultavasti jopa yhdeksään läänitykseen, joita kutakin johti aatelisherra. Tärkeimmät läänitykset olivat La Trompaudière, paronikunnan keskuspaikan, sekä La Vervolièren, joka kuului maineikkaalle du Plessis -suvulle.

1800-luku oli kaupungille kasvun aikaa. 1800-luvun alussa Notre-Damen hautausmaa sijaitsi kirkon pohjoispuolella 800 neliömetrin tontilla. Väestön kasvun myötä se kävi riittämättömäksi. Vuonna 1841 asukkaat pyysivät hautausmaan siirtämistä kaupungin ulkopuolelle. Kaupunki osti 3 000 neliömetriä maata uutta hautausmaata varten La Vervolièren silloiselta omistajalta paroni de Coussaylta. Notre-Damessa luut kaivettiin esiin, laitettiin laatikoihin ja siirrettiin uudelle hautausmaalle.

Château de la Vervollière on rakennettu 1400-luvun lopulla. Linna kuului aikanaan kardinaali Richelieun perheelle. Linna on yksityisomistuksessa, ja se kuuluu historiallista monumenttien luetteloon.

## Lähteet

## Aiheesta muualla
Sundby (Morsø)

**Sundby** on taajama Morsøn kunnassa Tanskassa. Taajamassa oli 417 asukasta vuoden 2025 alussa.

## Väestökehitys

## Lähteet

## Aiheesta muualla
Atte Joki

**Atte Joki** (s. 21. heinäkuuta 2007 Nokia) on suomalainen jääkiekkoilija, joka edustaa SM-liigajoukkue Rauman Lukkoa. Hän on pelipaikaltaan keskushyökkääjä.

## Ura
### Seuraura
Joki on HC Nokian kasvatti. Hän siirtyi 12-vuotiaana Tapparaan, jossa hän pelasi neljä kautta. Hän voitti kauden 2021–2022 päätteeksi U16 SM-pronssia ja seuraavan kauden päätteeksi saman ikäluokan Suomen-mestaruuden. Kaudeksi 2023–2024 Joki siirtyi Rauman Lukon U18-joukkueeseen. Kaudella 2024–2025 hän voitti seurassa U20 Suomen-mestaruuden.

Dallas Stars varasi Joen viidennellä kierroksella 146. pelaajana . Kaudeksi 2025–2026 hän teki vuoden mittaisen SM-liigasopimuksen Lukon kanssa. Joki teki miesten pääsarjadebyyttinsä Mestarien liigan avauskierroksella 29. elokuuta 2025 sveitsiläistä Lausannea vastaan. Hänet merkittiin Lukon nelossentteriksi laidoilleen Antoine Morand ja Antti Saarela. Joki sai ottelussa peliaikaa 12 minuuttia ja 14 sekuntia ja teki samalla uransa ensimmäisen pääsarjamaalin. SM-liigadebyyttinsä hän teki runkosarjan avauskierroksella 10. syyskuuta 2025 Tapparaa vastaan. Joki merkittiin Lukon nelossentteriksi laidoilleen Saarela ja Morand. Hän sai ottelussa jääaikaa kahdeksan minuuttia ja kuusi sekuntia. Liigauransa avausmaalin Joki teki viidennessä ottelussaan 20. syyskuuta 2025 vieraissa Tampereen Ilvestä vastaan.

### Maajoukkueura
Joki valittiin Pohjola-leirin tähdistökentälliseen vuonna 2023. Hän pelasi vuoden 2023 World U-17 Hockey Challengessa. Joki pelasi myös vuoden 2024 Hlinka Gretzky Cupissa, jossa hän oli joukkueensa paras pistemies ja syöttäjä tehoilla 2+3=5. Joki pelasi vuoden 2025 alle 18-vuotiaiden MM-kilpailuissa, joissa hän toimi Suomen varakapteenina.   

Joki pelasi myös alle 20-vuotiaiden MM-kilpailuissa vuonna 2026. Yhteensä hän on pelannut 16 nuorten ja 58 poikien maaottelua.

## Pelityyli
Joki on kuvaillut olevansa kovan työmoraalin omaava kamppaileva hyökkääjä, joka tykkää taklata ja olla fyysisissä tilanteissa. Joki viihtyy omien sanojensa mukaan maalin edessä ja uskoo kamppailevan siinä hyvin kiekosta. Hän on maininnut vahvuudekseen myös alivoimapelin. Joki on maininnut kehityskohteikseen kiekollisen pelin sekä kiekkovarmuuden sekä nopeuden ja räjähtävyyden.

Joki on maininnut esikuvakseen Aleksander Barkovin.

## Muuta
Joen isoveli Eetu on pelannut jääkiekkoa puolustajana. Atte Joki opiskelee merkonomiksi WinNovassa.

## Tilastot

## Lähteet

*
*
*

### Viitteet
Arnim

**Arnim** on vanha saksalainen aatelissuku, joka on saanut nimensä Altmarkissa sijaitsevan Arnim-nimisen kylän mukaan, ja tunnettu historiallisella varmuudella 1200-luvun alusta lähtien.

Suvun jäsenistä ovat merkittäviä muun muassa:

*Hans Georg von Arnim-Boitzenburg (1583–1641), sotamarsalkka
*Achim von Arnim (1781–1831), kirjailija 
*Bettina von Arnim o.s. Brentano (1785–1859), edellisen puoliso, kirjailija
*Harry von Arnim (1824–1881), saksalainen kreivi ja diplomaatti

## Katso myös
*Boitzenburgin linna
*Schloss Wiepersdorf

## Lähteet
Brian Burns

**Brian Burns** (s. 23. huhtikuuta 1998 Fort Lauderdale, Florida, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on uloin puolustuksen linjamies tai tukimies. Burns edustaa NFL-joukkue New York Giantsia. Ennen NFL-uraansa hän edusti Floridan osavaltionyliopiston joukkuetta. Carolina Panthers varasi hänet ensimmäisellä kierroksella . Heinäkuussa 2019 Burns teki nelivuotisen sopimuksen Panthersin kanssa nelivuotisen sopimuksen. Huhtikuussa 2022 Panthers käytti viidennen vuoden option Burnsin sopimuksesta. Maaliskuussa 2024 Panthers kauppasi Burnsin ja viidennen kierroksen varausvuoron vuoden 2024 varaustilaisuudessa Giantsiin vaihdossa toisen ja viidennen kierrokseen varausvuoroihin vuoden 2024 varaustilaisuudessa. Siirron jälkeen Burns teki Giantsin kanssa viisivuotisen ja yhteensä 150 miljoonan dollarin arvoisen sopimuksen. Sopimuksen arvosta 87,5 miljoonan dollarin arvoinen osuus on taattua rahaa. Kausilla 2021 ja 2022 hänet valittiin Pro Bowl-tähdistöotteluun. Burns on pelannut 97 NFL:n runkosarjan ottelua. Näissä otteluissa hänellä on yhteensä 317 taklausta, kymmenen aiheutettua rähmäystä, kaksi rähmäyksen palautusta, yksi rähmäyksen palautuksella tehty touchdown, 54,5 pelinrakentajan säkitystä, 113 iskua pelinrakentajaan ja 21 puolustettua heittoa. Uran tilastot päivitetty kauden 2024 jälkeen.

## Lähteet
Halkaisuveitsi

**Halkaisuveitsi** eli **jakoveitsi** on pyörösahan eli sirkkelin pakollinen turvavaruste. Puhekielessä sitä kutsutaan usein lyhyemmin veitseksi tai puukoksi.

Terän kaarta myötäilevä sapelimainen lattateräs, "evä", kiinnitetään samaan linjaan terän kanssa työstösuunnassa terän taakse. Halkaisuveitsen tärkeä tehtävä on pitää sahattu rako auki ja estää sahattavan puutavaran puoliskojen puristumista yhteen ja siten kappaleen nousemista ylös terän päälle, josta se saisi hyvän laukaisumahdollisuuden kohti sahaajan otsaluuta. Se myös pitää sahattavaa kappaletta oikeassa suunnassa.

Halkaisuveitsen täytyy olla tiukasti kiinnitetty 3 mm etäisyydelle hampaiden kärjistä. Halkaisuveitsen kärki asettuu 2-3 mm terän ulkokehän tason alapuolelle. Jakoveitsen paksuus on terärungon paksuuden ja teräpalan leveyden keskiarvo.  Jos se on ohkaisempi kuin terän runko, niin se haukkaa kiinni ensin terään eikä jakoveitseen puun sulkiessa.

## Lähteet
Laurentius Norrmannus

**Laurentius Norrmannus** (synt. *Lars Norrman*; 24. huhtikuuta 1651 Jäder, Ruotsi – 21. toukokuuta 1703 Uppsala, Ruotsi) oli ruotsalainen teologi, tuomiorovasti ja piispa.

Laurentius Norrmannus opiskeli Saksassa, ja hänellä oli professuurit niin logiikassa, metafysiikassa, kreikan kielessä kuin teologiassa. Hänet valittiin Göteborgin hiippakunnan piispaksi joulukuussa 1702. Hän ei kuitenkaan halunnut ottaa virkaa vastaan, sillä se olisi edellyttänyt muuttoa pois Uppsalasta. Norrmannus anoi sotaretkellä olevalta Kaarle XII:lta nimityksen perumista, mutta vastauksen viipyessä hänet vihittiin piispaksi 3. toukokuuta 1703. Parin viikon kuluttua kuninkaan kirje saapui, ja siinä sanottiin, että uusi piispa on Olaus Nezelius. Norrmannus kuoli jo muutaman päivän kuluttua.

## Lähteet
Norrman

**Norrman** on seuraavien henkilöiden sukunimi:

* Axel Engelbrekt Norrman (1885–1970), suomalainen tekstiili-insinööri ja keksijä
* Lars Norrman (1651–1703), ruotsalainen piispa
* Ralf Norrman (1946–2000), suomalainen kielentutkija